జ్ఞానేశ్వర్ పాటిల్

జ్ఞానేశ్వర్ పాటిల్  భారతదేశానికి చెందిన రాజకీయ నాయకుడు. ఆయన ఖాండ్వా నియోజకవర్గం నుండి  రెండుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
జ్ఞానేశ్వర్ పాటిల్ విద్యార్థి దశలోనే 1987లో అఖిల భారతీయ విద్యార్థి పరిషత్‌లో చేరి కళాశాలల్లో అనేక ఉద్యమాలకు నాయకత్వం వహించి ఆ తరువాత భారతీయ జనతా యువమోర్చాలో చేరాడు. ఆయన 1995 నుండి 1998 వరకు బీజేవైఎం ఖాండ్వా జిల్లా ప్రధాన కార్యదర్శిగా, 1998 నుండి 2001 వరకు బీజేవైఎం రాష్ట్ర కార్యవర్గ సభ్యునిగా, 2001లో బిజెపి పంచాయతీరాజ్ సెల్ రాష్ట్ర ప్రధాన కార్యదర్శిగా, 2012 నుండి 2014 వరకు రాష్ట్ర బీజేపీ కిసాన్ మోర్చా రాష్ట్ర ఉపాధ్యక్షునిగా పని చేశాడు. 

జ్ఞానేశ్వర్ పాటిల్‌కు 2021లో ఖాండ్వా లోక్‌సభ సభ్యుడు నంద్ కుమార్ సింగ్ చౌహాన్ మరణంతో జరిగిన ఉపఎన్నికల్లో బీజేపీ టికెట్ దక్కడంతో ఆయన బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థిపై 82,000 ఓట్ల తేడాతో గెలిచి తొలిసారి లోక్‌సభ సభ్యుడిగా ఎన్నికై 13 సెప్టెంబర్ 2022 నుండి జూన్ 
2024 వరకు శక్తిపై స్టాండింగ్ కమిటీ సభ్యుడిగా పని చేశాడు. 

జ్ఞానేశ్వర్ పాటిల్ 2024లో జరిగిన లోక్‌సభ ఎన్నికలలో ఖాండ్వా నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి నరేంద్ర పటేల్‌ను  2,69,971 ఓట్ల ఓడించి రెండోసారి లోక్‌సభ సభ్యుడిగా ఎన్నికై 26 సెప్టెంబర్ 2024 నుండి పర్సనల్, పబ్లిక్, గ్రీవెన్స్, లా అండ్ జస్టిస్ కమిటీ సభ్యుడిగా ఉన్నాడు.
మూలాలు

వర్గం:18వ లోక్‌సభ సభ్యులు
వర్గం:17వ లోక్‌సభ సభ్యులు
వర్గం:మధ్య ప్రదేశ్ నుండి ఎన్నికైన లోక్‌సభ సభ్యులు
వర్గం:మధ్య ప్రదేశ్ రాజకీయ నాయకులు
వర్గం:మధ్య ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు